Na temelju članka 21. Zakona o održivom gospodarenju otpadom (Narodne Novine, broj 94/13 i 73/17) članka 30. Statuta općien Povljana (''Službeni glasnik Zadarske županije'' broj 14/17), Općinsko vijeće Općine Povljana na svojoj 9. sjednici održanoj 30. svibnja 2018. godine, donosi

O D L U K U

o izradi Plana gospodarenja otpadom Općine Povljana

za razdoblje od 2018. do 2023. godine

Članak 1.

Donosi se Odluka o izradi „Plana gospodarenja otpadom Općine Povljana za razdoblje od 2018.do 2023. godine''.

Članak 2.

„Plan gospodarenja otpadom Općine Povljana za razdoblje od 2018. do 2023. godine“ treba sadržavati slijedeće:

1. ANALIZU, TE OCJENU STANJA I POTREBA U GOSPODARENJU OTPADOM NA PODRUČJU OPĆINE POVLJANA, UKLJUČUJUĆI OSTVARIVANJE CILJEVA,

2. PODATKE O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJE KOMUNALNOG I BIORAZGRADIVOG OTPADA, TE OSTVARIVANJE CILJEVA,

3. PODATKE O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM , TE STATUSU SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM,

4. PODATKE O LOKACIJAMA ODBAČENOG OTPADA I NJIHOVOM UKLJANJANJU,

5. MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO INFORMATIVNE AKTIVNOSTI I AKCIJE PRIKUPLJANJA OTPADA,

6. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA,

7. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA,

8. MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE, TE KRUPNOG (GLOMAZNOG) KOMUNALNG OTPADA,

9. POPIS PROJEKATA VAŽNIH ZA PROVEDBU ODREDBI PLANA,

10. ORGANIZACIJSKE ASPEKTE, IZVORE I VISINU FINANCIJSKIH SREDSTAVA ZA PROVEDBU MJERA GOSPODARENJA OTPADOM,

11. ROKOVE I NOSITELJE IZVRŠENJA PLANA GOSPODARENJA OTPADOM.

Članak 3.

Sredstva za izradu „Plana gospodarenja otpadom Općine Povljana za razdoblje od 2018. do 2023. godine“ biti će osigurana u Proračunu Općine Povljana za 2019. godinu.

Članak 4.

Ova Odluka stupa na snagu osam dana od dana objave u „Službenom glasniku Zadarske županije''.

KLASA:351-02/18-01/1

URBROJ:2198/25-40-18-1

Povljana, 30. svibnja 2018. godine

OPĆINSKO VIJEĆE OPĆINE POVLJANA

PREDSJEDNIK

Šime Jurišić